અલ્ઝાઈમર એક એવો રોગ છે જેનાં લક્ષણ ધીરે-ધીરે જોવા મળે છે. દરદીની ઘણી સમસ્યાઓ એવી હોય છે કે પરિવારના લોકો તેને સમજી પણ શકતા નથી. તેને કોઈ ગંભીરતાથી લેતું નથી. વાસ્તવમાં અલ્ઝાઈમરના દરદીઓની સમસ્યાઓ સમજવા અને તેનો ઉકેલ લાવવાની જવાબદારી તેના પરિવારના લોકોની જ છે,કારણ કે દરદી પોતે તો તેનાં લક્ષણોને ઓળખી શકતો નથી. યાદશક્તિ નબળી પડવી, કહેલી વાતોને ભૂલી જવી, ચહેરો ઓળખવામાં મુશ્કેલી થવી વગેરે જેને પરિવારના લોકો દરદીની ભૂલ સમજી બેસે છે.